Dr. Louis Heyns (59), ’n dosent aan die Universiteit van Stellenbosch se mediese fakulteit en ook ’n pediater by die Tygerberg-hospitaal, word sedert Woensdagaand vermis.
Heyns se skoonseun, Alwyn Swart, het Vrydag aan Maroela Media gesê Heyns is Woensdag omstreeks 20:30 vir die laaste keer gesien. “Hy het sy ouer broer in Somerset-Wes gaan besoek. Hy het nog vir sy broer gesê hy moet gaan voorberei vir ŉ lesing wat hy Donderdag sou aanbied,” het Swart gesê.